মেদিনীপুর মেডিক্যাল কলেজে কর্মবিরতির ডাক জুনিয়র চিকিৎসকদের

মেদিনীপুর: বেআইনি স্যালাইন কান্ডে উত্তাল রাজ্য রাজনীতি। ইতিমধ্যেই মুখ্যমন্ত্রী নির্দেশে মেদিনীপুর মেডিক্যাল কলেজের ১২ জন চিকিৎসককে করা হয়েছে সাসপেন্ড। তাঁদের বিরুদ্ধে দায়ের হয়েছে এফআইআরও। আর এবার জুনিয়র ডক্টরস ফ্রন্টের প্রতিনিধি দল যেতে চলেছে মেদিনীপুর মেডিক্যাল কলেজে। আগামীকাল অর্থাৎ শুক্রবার তাদের একটি দল সেখানে যাবে বলে জানা যাচ্ছে। শুধুমাত্র তাই নয়, জুনিয়র ডক্টরস ফ্রন্টের পক্ষ থেকে আগামীকাল অর্থাৎ শুক্রবার সকাল ৮টা থেকে মেদিনীপুর মেডিক্যালে ডাক দেওয়া হয়েছে কর্মবিরতির। জানা যাচ্ছে, ১২ জন চিকিৎসকের বিরুদ্ধে সাসপেনশন না ওঠা পর্যন্ত চলবে কর্মবিরতি।

বৃহস্পতিবার সন্ধ্যাবেলা জুনিয়র ডক্টরস ফ্রন্টের তরফে আরজিকর থেকে শ্যামবাজার পর্যন্ত একটি মিছিল করা হয়, আর তারপর সেখান থেকেই সাংবাদিক বৈঠক করেন জুনিয়র ডাক্তারের সংগঠন। সেই বৈঠক থেকেই তাঁরা মেদিনীপুর মেডিক্যাল কলেজে আগামীকাল অর্থাৎ শুক্রবার কর্ম বিরতির ডাক দিলেন।

আরও পড়ুন: প্রসূতি মৃত্যুর ঘটনায় সাসপেন্ড ১২ জন চিকিৎসক, এবার তাদের বিরুদ্ধে দায়ের এফআইআর

শুধুমাত্র তাই নয় , এদিন সাংবাদিক বৈঠক থেকে জুনিয়র চিকিৎসকেরা জানান ১৮ জানুয়ারি অর্থাৎ শনিবার শিয়ালদহ আদালত চত্বরে মহা সমাবেশ করা হবে জুনিয়র চিকিৎসকদের তরফ থেকে। এমনকি, আগামীকাল অর্থাৎ শুক্রবার আরজিকর কাণ্ডের ঘটনার প্রতিবাদ জানিয়ে বিধাননগর কমিশনারেটের সামনেও বিক্ষোভ সমাবেশ করবেন জুনিয়র চিকিৎসকের ফ্রন্ট।

কিন্তু কেন মেদিনীপুর মেডিক্যাল কলেজে জুনিয়র চিকিৎসকদের তরফ থেকে কর্মবিরতির ডাক দেওয়া হল?

আজ সাংবাদিক বৈঠক থেকে মুখ্যমন্ত্রী মমতা বন্দ্যোপাধ্যায় সরাসরি চিকিৎসকদের গাফিলতির অভিযোগ তোলেন মেদিনীপুর কাণ্ডে। এমনকি সাসপেন্ড করেন ১২ জন চিকিৎসককেও। ইতিমধ্যেই তাদের বিরুদ্ধে দায়ের হয়েছে এফ আই আর ও। আর এই পুরো ঘটনায় চক্রান্তের গন্ধ পাচ্ছেন জুনিয়র ডাক্তাররা , তাই তাদের সংগঠনের তরফ থেকে ডাক দেওয়া হয়েছে কর্মবিরতির।

জুনিয়র চিকিৎসকদের দাবি, আরজিকার কাণ্ডে যেভাবে জুনিয়র চিকিৎসকেরা একসাথে প্রতিবাদ জানিয়েছেন সেই মেরুদন্ডটি ভেঙে দিতেই সরকারের এমন পদক্ষেপ। আর তার জন্যই এবার কর্মবিরতের ডাক দিলেন জুনিয়র চিকিৎসকেরা।

দেখুন অন্য খবর

Powered by youtube embed code and sms lån som beviljar alla utan uc